钦定古今图书集成/理学汇编/经籍典/第196卷 > 日知录二 > 子太叔之庙
## 钦定古今图书集成/理学汇编/经籍典/第196卷 > 日知录二 > 子太叔之庙

昭公十二年，郑简公卒，将为葬除。及游氏之庙将毁
焉。子太叔使其除，徒执用以立，而无庸毁，曰：“子产过
女。”而问何故不毁，乃曰：“不忍庙也，诺，将毁矣。”既如是，
子产乃使辟之。十八年，简兵大蒐，将为蒐除。子太叔
之庙在道南，其寝在道北，其庭小过。期二日，使除徒
陈于道南庙北，曰：“子产过女，而命速除。”乃毁于南乡。
子产朝过而怒之。除者南毁。子产及冲，使从者止之，
曰：“毁于北方。”此亦一事，而记者或以为葬，或以为蒐，
《传》两存之而失删其一耳。